CELEX: 32010D0723
Language: bg
Date: 2010-11-26 00:00:00
Title: 2010/723/ЕС: Решение на Комисията от 26 ноември 2010 година за удължаване на периода на валидност на Решение 2005/359/ЕО относно предвиждане на дерогация от някои разпоредби на Директива 2000/29/ЕО на Съвета по отношение на дъбови ( Quercus L.) трупи с кора с произход от Съединените американски щати (нотифицирано под номер C(2010) 8229)

27.11.2010   
            
            
               BG
            
            
               Официален вестник на Европейския съюз
            
            
               L 312/30
            
         РЕШЕНИЕ НА КОМИСИЯТА
   от 26 ноември 2010 година
   за удължаване на периода на валидност на Решение 2005/359/ЕО относно предвиждане на дерогация от някои разпоредби на Директива 2000/29/ЕО на Съвета по отношение на дъбови (Quercus L.) трупи с кора с произход от Съединените американски щати
   (нотифицирано под номер C(2010) 8229)
   (2010/723/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1 от нея,
   като има предвид, че:
   
               (1)
            
            
               Съгласно Директива 2000/29/ЕО дъбови (Quercus L.) трупи с кора (наричани по-долу „трупите“) с произход от Съединените американски щати по принцип не могат да бъдат внасяни в Съюза поради риск от въвеждане на Ceratocystis fagacearum (Bretz) Hunt, причинител на вехненето на дъба.
            
         
               (2)
            
            
               С Решение 2005/359/ЕО на Комисията (2) на държавите-членки се разрешава при спазване на специални условия да предвиждат дерогации от член 5, параграф 1 от Директива 2000/29/ЕО и от член 13, параграф 1, подточка i), трето тире от посочената директива по отношение на приложение IV, част А, раздел I, точка 3 от посочената директива що се отнася до трупите с произход от Съединените американски щати. Посоченото решение е в сила до 31 декември 2010 г.
            
         
               (3)
            
            
               Тъй като обстоятелствата, които оправдават посоченото разрешение, все още са налице и няма нова информация, която да даде основание за преразглеждане на специалните условия, валидността на разрешението следва да се продължи.
            
         
               (4)
            
            
               Въз основа на натрупания опит при прилагането на Решение 2005/359/ЕО е подходящо да се продължи срокът на валидност на разрешението за 10 години.
            
         
               (5)
            
            
               Държавите-членки, които ползват дерогацията, докладват всяка година на Комисията и останалите държави-членки за нейното прилагане, с което дават възможност на Постоянния фитосанитарен комитет да извършва преглед на правилното изпълнение на посоченото решение.
            
         
               (6)
            
            
               Поради това Решение 2005/359/ЕО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   В Решение 2005/359/ЕО членове 10 и 11 се заменят със следното:
   
      „Член 10
      До 30 юни всяка година държавите-членки, които са ползвали дерогацията, предвидена в член 1, докладват на Комисията и останалите държави-членки за нейното прилагане през предшестващия период между 1 май и 30 април.
      Докладът съдържа подробна информация за внесените количества.
      Член 11
      Срокът на настоящото решение изтича на 31 декември 2020 г.“
   
   Член 2
   Адресати на настоящото решение са държавите-членки.
   
      Съставено в Брюксел на 26 ноември 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  ОВ L 114, 4.5.2005 г., стр. 14.